פירוש נוסף ערך זה עוסק בזמרת אמריקאית. אם התכוונתם למשמעות אחרת, ראו סלינה (פירושונים).

**סלינה קינטנייה-פרס** (בספרדית: **Selena Quintanilla-Pérez**; ‏16 באפריל 1971 – 31 במרץ 1995), הידועה פשוט כ**סלינה**, הייתה זמרת-יוצרת, שחקנית, דוגמנית ומעצבת אופנה אמריקאית ממוצא מקסיקני אשר כונתה "טחאנו מדונה".

היא נחשבת לאמן היחיד בתולדות הבילבורד 200 שהצליח לכבוש את הפסגה עם אלבום לטיני: *Dreaming of You*. במשך שלוש שנים, האלבום היה בראש מצעד האלבומים הלטיניים ואלבומי הפופ הלטיניים, מה שהפך את סלינה ליחידה בהיסטוריה שהצליחה לעשות זאת. בסוף שנת 1995 דורג האלבום כאלבום הלטיני ואלבום הפופ הלטיני המצליח ביותר על פי בילבורד. הצלחתו הייתה כה גדולה, עד שגם בשנת 1996 היה נחשב לאלבום הלטיני ולאלבום הפופ הלטיני המצליח ביותר. בשנת 1998 ובשנת 1999 דורג האלבום הקטלוג הלטיני המצליח ביותר. האלבום קיבל את תואר 59 הפלטינות הלטיניות בארצות הברית; היחיד בתולדות המדינה שעשה זאת, מה שהופך אותו לאלבום הלטיני הנמכר ביותר בכל הזמנים במדינה. אלבומה *Amor Prohibido*, נחשב לאלבום הלטיני השני הנמכר ביותר בכל הזמנים במדינה, עם מכירות של למעלה מ-2,160,000 עותקים.

סלינה הפכה לאמן הלטיני הנמכר ביותר בכל הזמנים, אך בשנת 2018 נודע כי הזמרת-יוצרת הקולומביאנית שאקירה, היא האמן הלטיני הנמכר ביותר בכל הזמנים, אם כי האלבום *Dreaming of You*, נשאר האלבום הלטיני הנמכר ביותר בכל הזמנים בארצות הברית. בשנת 1996, יצא אלבום הרמיקס *Siempre Selena*, שהפך לימים לאלבום הרמיקס הלטיני השלישי הנמכר ביותר בכל הזמנים ולאלבום הרמיקס הלטיני הספרדי השני הנמכר ביותר בכל הזמנים, אחרי *The Remixes*, של שאקירה.

במהלך הקריירה שלה, הוציאה סלינה כמה מהלהיטים הלטיניים המצליחים ביותר בכל הזמנים, ביניהם "Como la Flor", שנמכר בלמעלה מ-540,000 עותקים בארצות הברית בלבד, "Amor Prohibido", שדורג כשיר הלטיני המצליח ביותר בשנת 1994 על פי בילבורד, "Bidi Bidi Bom Bom" שדורג כשיר הלטיני השביעי המצליח ביותר בשנת 1994, "No Me Queda Más" שדורג כשיר הלטיני המצליח ביותר בשנת 1995, "Fotos y Recuerdos" שדורג כשיר הלטיני השני המצליח ביותר בשנת 1995, ו-"Dreaming of You", שדורג כאחד מהשירים המצליחים ביותר בקנדה בשנת 1996.

ביוגרפיה
--------

סלינה נולדה בלייק ג'קסון (אנ'), טקסס, כבת הזקונים למרסלה אופליה קינטנייה (לבית סאמור) ולזמר אברהם קינטנייה. מוצאה של אימה הוא מקסיקני-צ'ירוקי.

סלינה נרצחה בגיל 23 על ידי יולנדה סלדיבר, נשיאת מועדון המעריצים של הזמרת. בשנת 1997 האחים וורנר הפיקו סרט על חייה בשם "סלינה" שבו גילמה את דמותה השחקנית ג'ניפר לופז.

קריירה
------

### 1971–1988: ביוגרפיה ותחילת הקריירה

סלינה קינטנייה נולדה ב-16 באפריל 1971 באגם ג'קסון, טקסס. היא נולדה כילדה הצעירה ביותר של מרסלה אופליה קינטנייה ואברהם קינטנייה ג'וניור, מוזיקאי לשעבר. סלינה גדלה כעדת יהוה. סלינה הוכנסה לתעשיית המוזיקה באמצעות אביה, שראה אותה כמתאימה לתעשייה וטען כי "היה לה תזמון ויכולות מושלמות להצליח בכך". הוא צירף את ילדיו ללהקת סלינה ולוס דינוס, שכללה את A.B. קינטנייה השלישי על הבס, סוזט קינטנייה על התופים, וסלינה כסולנית. הלהקה הפכה למקור ההכנסה העיקרי של המשפחה לאחר שזו גורשה מביתה בעקבות משבר הנפט של שנות השמונים. המשפחה הגישה בקשה לפשיטת רגל לאחר שהמסעדה המקסיקנית של קינטנייה ג'וניור חדלה להניב רווחים עקב המשבר. בהמשך עברה המשפחה לקורפוס כריסטי שבטקסס, וסלינה ולוס דינוס החלה להקליט מוזיקה באופן מקצועי. בשנת 1984 הוציאה הלהקה את התקליט הראשון שלה, *Selena y Los Dinos*, על ידי חברת תקליטים קטנה ועצמאית. המשפחה הייתה זקוקה לכסף, מה שהוביל את הלהקה להופיע בפינות רחוב, חתונות וירידים.

קינטנייה ג'וניור רצה שילדיו יקליטו מוזיקת טחאנו (סוגה מוזיקלית הנשלטת בעיקר על ידי גברים) וכיוון את הלהקה להצליח בתחום. הפופולריות של סלינה כזמרת גברה לאחר שזכתה בפרס מוזיקת הטאחנו בקטגוריית "סולנית השנה" בשנת 1987. בעקבות כך, הוצע לה חוזה הקלטות גדול עם חברת התקליטים קפיטול EMI לטין בשנת 1989.

### 1989–1991: *Selena*,‏ *Ven Conmigo* ויחסיה עם פרס

חוסה בהר מחברת EMI לטין רקורדס, יחד עם המנכ"ל סוני מיוזיק, צפו בסלינה בהופעה בטקס פרסי מוזיקת הטחאנו משנת 1989. בהר חיפש אחר אמנים לטיניים חדשים ורצה להחתים את סלינה בחברת התקליטים קפיטול רקורדס ואילו סוני מיוזיק לטין הציעה לקינטנייה, ג'וניור תשלום כפול אם תחתום אצלה. בהר חשב שגילה את "גלוריה אסטפן הבאה", אך הממונה עליו כינה את דעותיו כלא הגיוניות מכיוון שהוא גילה אותה בתוך פחות משבוע, במהלך שהותו בדרום טקסס. אלבום הבכורה שלה *Selena*, יצא לאור ב-17 באוקטובר 1989 על ידי חברת התקליטים EMI לטין. במקור, האלבום היה אמור לשלב שירים באנגלית על פי בקשת נשיא חברת התקליטים EMI לטין, אך בסופו של דבר הבקשה נדחתה על ידי יוניברסל מיוזיק גרופ (ש-EMI הייתה חברת בת שלהם) בטענה כי "היא צריכה לבסס קודם את קהל מעריציה" ולכן זה עוד מוקדם מדי להוציא שירים באנגלית. אחיה של הזמרת, א.ב. קינטנייה השלישית שימש כמפיק של האלבום ובנוסף לכך הוא גם היה מעורב או כתב לבד את כל שירי האלבום ובנוסף לכך שאר אחיה של הזמרת עבדו גם על האלבום באספקטים נוספים תחת להקה שהם הרכיבו. בנוסף לאחיה, סלינה גם עבדה עם הכותבים המקסיקנים אלחנדרו מונטיגלר וריינאלדו אורנלה. זו הייתה הפעם הראשונה בה סלינה עבדה תחת חברה גדולה ובכך ציפו לה הצלחה גדולה וגם תקווה לכך שתוכל להגיע אל קהלים בין לאומיים ולא רק לטינים. האלבום הגיע למקום השביעי במצעד האלבומים המקסיקני של בילבורד ובכך הפכה לאחת מהזמרות המצליחות ששרו מוזיקת טחאנו. בנוסף הזמרת גם זכתה בפרס "זמרת השנה" ובפרס "בדרנית השנה" בטקס פרסי מוזיקת הטחאנו. בנוסף היא הייתה מועמדת לפרס "שיר השנה" על סינגל הבכורה ולפרס נוסף על עוד אחד משירי האלבום. בעקבות יציאת האלבום הזמרת צברה פופולריות רבה והפכה לסמל מין. בעקבות הצלחת האלבום סלינה והלהקה איתה עבדה החלו להתנסות בז'אנרים נוספים של קומביה ועם השנים הקומביה הפכה לסימן ההיכר של סלינה. מתוך האלבום יצאו 3 סינגלים: "Contigo Quiero Estar", "Mentiras" ו-"Sukiyaki" שהוא גרסת כיסוי לשיר יפני.

באותה שנה, קוקה קולה רצו שסלינה תהפוך לאחת מדוברותיהם בטקסס. הג'ינגל ששימש את שתי הפרסומות הראשונות שלה עבור החברה נוצרו על ידי א.ב. קינטנייה וכריס פרס. פרס דיבר על רגשותיו הרומנטיים כלפי סלינה, אף על פי שהייתה לו בת זוג בסן אנטוניו. לאחר טיול למקסיקו עם הלהקה של סלינה, פרס חשב שעדיף לו לעזוב את הסיפור הזה, היות שהוא ידע שמדובר בקשר בעייתי שכן, יש לו בת זוג, אך הוא לא הצליח ולבסוף ניסה לבנות עם סלינה מערכת יחסים. השניים נפגשו במסעדה ולאחר מכן הפכו לבני זוג. פרס וסלינה הסתירו את מערכת היחסים שלהם, מחשש שאביה ינסה להפריד ביניהם.

לאחר הצלחת אלבום הבכורה, הוציאה סלינה את אלבומה השני, *Ven Conmigo*. את האלבום הפיק אחיה של סלינה א.ב. קינטנייה השלישי לאחר שהתעקש להיות המפיק הראשי של אלבומה הקודם. תחילה חברת התקליטים שלה הטילה בכך ספק מכיוון שהם הרגישו שזה הימור. לכן הם עשו הסכם עם קינטנייה שאם האלבום לא יצליח הוא יוחלף במפיק אחר בעל ניסיון. אלבומה הקודם של הזמרת זכה להצלחה וביסס את מעמדה בעולם מוזיקת הטחאנו ובכך אחיה נשאר כמפיק הראשי גם של אלבום זה. סלינה יצאה לסיבוב הופעות לקידום האלבום אשר זכה להצלחה רבה ומשך אליו 60 אלף איש. המבקרים שיבחו את הנוכחות הבימתית של הזמרת בהופעותיה. הסינגל "Baila Esta Cumbia" זכה להצלחה רבה כאשר היה לשיר המושמע ביותר בתחנות הרדיו למעלה במחודש ועזר לבסס את מעמדה של הזמרת במקסיקו. האלבום הגיע למקום השלישי במצעד האלבומים המקסיקנים האזוריים של בילבורד ובכך היא עקפה את המיקום של אלבומה הקודם וזכתה להפוך לאיום מסחרי ולהכרה רבה. כבר בחודש הראשון ליציאתו, האלבום קיבל מעמד אלבום זהב באמריקה הלטינית ובכך הפכה סלינה לזמרת הטחאנו הראשונה להגיע להישג זה ובכך שבר את ההיררכיה הגברית שאפיינה את הז'אנר וראתה את הנשים שעסקו בו כנחותות. בנוסף האלבום גם היה מועמד לפרס אלבום השנה להרכב בטקס פרסי המוזיקה של טחאנו. נכון לשנת 2017 מכירות האלבום עומדות על 500 אלף עותקים באמריקה הלטינית במכירות נקיות מה שהעניק לו מעמד פלטינה כפולה ועוד 180 אלף עותקים בארצות הברית במכירות משולבות מה שהעניק לו מעמד של 3 פלטינות לטיניות (פלטינות מיוחדות הניתנות לאמנים לטינים בלבד בארצות הברית). בשנת 2020, האלבום נבחר על ידי ספריית הקונגרס לשימור במרשם ההקלטות הלאומי בשל היותו "משמעותי מבחינה תרבותית, היסטורית ואסתטית".

אחות מוסמכת ומעריצה הדוקה בשם יולנדה סלדיבר ביקשה מקינטנייה ג'וניור להקים מועדון אוהדים בסן אנטוניו. במקור, היא לא אהבה את סלינה מכיוון שהיא זכתה בכל פרסי הטחאנו בזמן שהאמנים שהיא העריצה הפסידו לה. היא הפכה לחובבת נלהבת שלה והעריצה את הנוכחות הבימתית שלה. לבסוף, הוא יצר איתה קשר כדי לדון ברעיון שלה להקים מועדון מעריצים. לאחר שנפגש עמה, הוא אישר את הרעיון ונתן לה אישור להמשיך. סלדיבר הפכה למייסדת ולנשיאה בפועל של מועדון המעריצים סלינה בסן אנטוניו ביוני 1991. כנשיאה, היא הייתה אחראית על מוצריה של סלינה ואספה 22 דולרים מאנשים כדי לקדם אותה ואת המוצרים כאחד. בין היתר, היא הייתה אחראית על תאריכי הופעות וריאיונות, פגישות עם מעריצים וכולי. ההכנסות ממועדון המעריצים נתרמו לעמותות.

### 1992–1993: הבריחה, *Entre a Mi Mundo* ו-*Selena Live*

אחותה של סלינה, סוזט, מצאה את אותה ואת פרס מפלרטטים זו עם זה ומיד הודיעה לאביהן. קינטנייה ג'וניור הוריד את פרס מהאוטובוס וסיפר לו שמערכת היחסים שלו עם סלינה הסתיימה. סלינה ופרס המשיכו את מערכת היחסים שלהם אף על פי שקינטנייה אסר על כך; אמה של סלינה מרסלה, קיבלה את מערכת היחסים שלהם. קינטנייה ג'וניור ראה את סלינה ופרס ממשיכים בשלהם ובין השניים (קינטנייה וסלינה) פצח ויכוח סוער. הוא כינה את פרס כ"סרטן של המשפחה" ואיים לפרק את הלהקה של סלינה אם ימשיכו בקשר. לבסוף, קינטנייה ג'וניור פיטר את פרס מהלהקה ומנע מסלינה לעזוב איתו. לאחר פיטוריו, פרס וסלינה המשיכו בחשאי לקיים את מערכת היחסים שלהם. בבוקר 2 באפריל 1992, סלינה ופרס החליטו לחשוב האם כדאי להם להמשיך בכך, היות שידעו שאביה לעולם לא יקבל זאת. עם זאת, החליטו השניים להינשא, בטענה שאם יודיעו לאביה שהם נשואים, הוא לא יוכל לעשות דבר בנושא. לאור מעשיהם, עברו סלינה ופרס לדירה בקורפוס כריסטי. בריאיונות הצהיר קינטנייה ג'וניור כי הוא חשש שפרס הוא שוביניסט שימנע מסלינה מלהמשיך בקריירה שלה. בסופו של דבר, החליט קינטנייה ג'וניור להתנצל בפני פרס, לדבר איתו ולקבל אותו מחדש ללהקה.

לאחר כל המאורעות שקרו, הוציאה סלינה את אלבומה השלישי, *Entre a Mi Mundo*. גם הפעם אחיה היה המפיק של האלבום והוא גם זה שהלחין את רוב השירים ביחד עם חברי הלהקה ריקי ולה ופיט אסטודילו. הלהקה חקרה באלבום זה סוגות נוספות ובכך למעשה הפכה את האלבום להקלטה החדשנית ביותר שלה. בנוסף למוזיקת הטחאנו והקומביה המקסיקני האלבום הכיל גם מוזיקת R&B, רוק ומוזיקה אלקטרונית. מילות האלבום עסקו בעיקר בהעצמה נשית ובזהות עצמית אשר באו לדידי ביטוי בשירים שעסקו ברומנטיקה בין בני נוער, בגידה ואהבה ללא תנאים. על מנת לקדם את האלבום הופיעה הזמרת בארצות הברית ואף יצאה לסיבוב הופעות במסיקו אליו התלוו עיתונאים. ההופעות של סלינה במקסיקו זכו לשבחי ביקורות אשר רבים כינו אותה כזמרת ש"מתאימה לכל העמים". גם הצלחתו המסחרית של סיבוב ההופעות הייתה חסרת תקדים כאשר באחד מהופעותיה נכחו 70 אלף איש ובכך כונתה כזמרת הטאחנו המצליחה ביותר במדינה. גם האלבום קיבל ביקורות חיוביות ממבקרי מוזיקה שכינו אותו כ"פורץ דרך". הצלחתו המסחרית גם הייתה גדולה כאשר הגיע למקום הראשון במצעד האלבומים המקסיקניים של בילבורד ונשאר במצעד במשך 8 חודשים רצופים. הוא נבחר לאלבום המקסיקני האזורי השני הנמכר ביותר בכל הזמנים על ידי מגזין בילבורד, והוא הפך לאלבום הראשון של זמרת טחאנו שנמכר בלמעלה מ-300,000 עותקים במקסיקו, ובכך הפך לאלבום הנשי הנמכר ביותר בז'אנר בכל הזמנים. האלבום מכר 600 אלף עותקים בארצות הברית ובכך הגיע למעמד יהלום לטיני (מעמד שניתן בארצות הברית לאמנים לטינים בלבד). מתוך האלבום יצאו 4 סינגלים "Como la Flor", "La Carcacha", "¿Qué Creías?", ו-"Ámame" אשר זכו להצלחה רבה וביססו את הקריירה של הזמרת. הסינגל הראשון הגיע למקום ה-6 במצעד השירים הלטינים של בילבורד והגיע למעמד של תשע פלטינות לטיניות בארצות הברית, ובעיני רבים נחשב גם לשיר שהאיץ את ההצלחה שלה במקסיקו ולימים גם הפך לשיר המזוהה ביותר איתה ולאחר מותה השיר זכה לפופולריות מחודשת.

אלבום ההופעה הראשון שלה *Selena Live!*, יצא לאור ב-4 במאי 1993, על ידי חברת התקליטים EMI לטין. האלבום מכיל אוסף של שירים של הזמרת אשר בוצעו בהופעות חיות לצד שלושה שירים חדשים. הביצועים הוקלטו במהלך מופע חינמי שקיימה הזמרת בטקסס. האלבום הגיע למעמד אלבום זהב לטיני ולאחר מותה הגיע למעמד פלטינה לטינית כפולה ולמעמד אלבום זהב רגיל. האלבום זכה בפרס גראמי בקטגוריית האלבום המקסיקני-אמריקאי הטוב ביותר ובכך הפכה לאמנית הטחאנו הראשונה לעשות זאת. בנוסף היא זכתה בשני פרסים בטקס פרסי הבילבורד הלטיני וב-3 פרסים בטקס פרסי מוזיקת הטחאנו. האלבום הגיע למקום הראשון במצעד האלבומים המקסיקנים האזוריים ולמקום השני במצעד האלבומים הלטינים ואף הגיע למקום ה-79 בבילבורד 200. לאחר צאת האלבום האלבום זכה לביקורות חיוביות כאשר מבקרי מוזיקה רבים טענו שהאלבום מבשר טובות לקראת אלבומה הבא וכי בזכות אלבום זה רבים החלו לכנות אותה כ"מדונה המקסיקנית". האלבום הוליד הוליד שלושה סינגלים, ששהו בו זמנית בחמשת המיקומים הראשונים במצעד השירים הלטינים של בילבורד.

### 1994–1995: בוטיקים ו-*Amor Prohibido*

ב-27 בינואר 1994 נוסד על ידי סלינה הבוטיק, סלון היופי וחנות הבגדים, Selena Etc.. לאחר שזכתה להצלחה בינלאומית כזמרת, החליטה לפתוח בוטיק במטרה למכור את מוצריה. המגזין *Hispanic Business* דיווח כי הזמרת הרוויחה מעל 5 מיליון דולר מהבוטיקים האלה. בוטיק נוסף אמור היה להיפתח במונטריי שבמקסיקו בשנת 1995, אך בשל רצח סלינה הוא לא נפתח. הבוטיק בסן אנטוניו נסגר זמן מה לאחר שנת 1999. לאחר מותה של סלינה, כריס פרס, בעלה ואלמנה של סלינה, היה אחראי על העסק. לאחר יום השנה ה-16 לפתיחת הבוטיק בקורפוס כריסטי, הוא נסגר באופן רשמי החל מיולי 2009. שבוע לאחר סגירת החנות, כריס פרס תלה "שלט למכירה" וביקש 91,454 אלף דולרים עבור הבוטיק. מחיר המכירה הסופי היה 165,000 אלף דולר. זמן קצר לאחר המכירה, כל הסחורה והאביזרים שנותרו החלו להימכר במוזיאון סלינה, שנמצא מספר קילומטרים מהמקום בו היה פעם הבניין הראשי של Selena Etc.‏.

במרץ 1994, יצא אלבומה הרביעי והאחרון (שיצא כשהייתה בחיים) של סלינה, *Amor Prohibido*. באותה התקופה לזמרת כבר היה קהל מעריצים מבוסס אך אלבום זה האדיר את שמה עוד יותר אף מקודם. את שירי האלבום כתב אחיה א.ב קינטנייה, אותם כתב ביחד עם ריקי ולה ופיט אסטודילו שהיו חלק מלהקת הלוס דינוס. האלבום נחשב לבעל סאונד בוגר יותר ומשלב בתוכו בנוסף למוזיקת הטחאנו המסורתית גם מוזיקת רנצ'אנו והיפ-הופ. גם מוזיקת הטחאנו שאפיינה את אלבומיה הקודמים עברה מודרניזציה והותאמה לאותה תקופה תוך כי שנעשה שימוש בסינתיסייזרים ובסגנון פשטני יותר של המוזיקה. מבחינה לירית האלבום עוסק במערכות יחסים לא מתפקדות ויציבות וחוקר נושאים כמו אהבה, בגידה ומחלוקות חברתיות. מתוך האלבום יצאו 4 סינגלים כאשר הסינגל הראשון היה שיר הנושא אשר זכה להצלחה רבה כאשר הגיע למקום הראשון במצעד השירים הלטינים של בילבורד ובכך הפך לשיר הלטיני המצליח ביותר בארצות הברית לשנה זו. הסינגל השני מהאלבום היה השיר "Bidi Bidi Bom Bom" אשר זכה להצלחה רבה גם הוא כאשר הגיע גם למקום הראשון במצעד הלטיני של בילבורד. להישג זה הצטרפו גם שני הסינגלים האחרים מהאלבום כאשר השיר "No Me Queda Más" היה לשיר הלטיני המצליח ביותר בארצות הברית בשנת 1995. הצלחת שירי האלבום הפכו אותם לשירים המזוהים עם הזמרת. על מנת לקדם את האלבום, יצאה סלינה לסיבוב הופעות אשר שבר שיאים במכירות הכרטיסים באצטדיון אסטרדום בארצות הברית ובפסטיבל Calle Ocho ובכך הפכה סלינה לאחת הזמרות הלטיניות הכי מצליחות בארצות הברית בתחום סיבובי ההופעות. האלבום הגיע למקום הראשון במצעד האלבומים הלטינים של בילבורד ונהיה לאלבום הטחאנו הראשון אי פעם לעשות זאת. הצלחתו המשיכה להרקיע שחקים כאשר נשאר בחמישייה הפותחת במצעד במשך 98 שבועות. בנוסף האלבום שהה 97 שבועות במקום הראשון במצעד האלבומים המקסיקניים של בילבורד ובכך שבר שיא לאלבום שהה במקום הראשון הכי הרבה שבועות אי פעם ולאלבום הראשון ששהה במצעד ב-4 שנים קלנדריות. האלבום זכה לשבחי ביקורות ובעיני רבים נחשב לאלבום הטוב ביותר שלה באותה תקופה ובמשך השנים ציינו כי האלבום הצליח לשמור על הרוח החדשנית שלו גם במאה ה-21. בנוסף האלבום הפך את מוזיקת הטחאנו לפופולרית וגרם להרבה אנשים שלא הכירו מוזיקה זו להכיר בה. האלבום היה מועמד לפרס גראמי בקטגוריית האלבום המקסיקני-אמריקאי הטוב ביותר ובנוסף זכה בפרס אלבום השנה בטקס פרסי הטחאנו ובפרס האלבום המקסיקני האזורי הטוב ביותר בטקס פרסי Lo Nuestro.

לאחר הצלחתו, החלה לעבודה על אלבומה החמישי. שמו טרם הוחלט, אך הוא תוכנן להכיל את סגנון מוזיקת הקרוסאובר. לאחר שנרצחה בשנת 1995, יצא האלבום כשהיא כבר לא הייתה בין החיים.

הרצח
----

 ערך מורחב – **רצח סלינה**  

אביה ומנהלה, אברהם קינטנייה ג'וניור, מינו את יולנדה סלדיבר לנשיאת מועדון המעריצים של סלינה בשנת 1991 לאחר שסלדיבר ביקשה שוב ושוב שיאשרו לה להקים אחד כזה. בינואר 1994 הפכה סלדיבר למנהלת הבוטיקים של הזמרת. העובדים, מעצבת האופנה ובת דודתה של סלינה, החלו להתלונן על סגנון הניהול הבעייתי של סלדיבר. בינואר 1995 החל קינטנייה ג'וניור לקבל שיחות טלפון ומכתבים ממעריצים זועמים ששילמו דמי חברות במועדון המעריצים שלה ולא קיבלו בתמורה כלום. הוא החל לחקור את תלונותיהם ומצא ראיות לכך שסלדיבר מעלה בכספי מועדון המעריצים ובבוטיקים של סלינה, בסך של 60,000 דולר באמצעות שקים מזויפים. לאחר שמשפחת קינטנייה התעמתה איתה, קנתה סלדיבר אקדח, פיתתה את סלינה להגיע למוטל ולבסוף ירתה בגבה. אף על פי שרופאים ניסו להחיות את סלינה, נקבע מותה מאובדן דם ודום לב.

הקהילה הלטינית הושפעה עמוקות מהידיעה על הרצח של סלינה. אנשים נסעו אלפי קילומטרים כדי לבקר בביתה, בבוטיקים ובזירת הפשע ואילו כנסיות עם קהילות גדולות של לטינים ערכו תפילות על שמה. כל רשתות הטלוויזיה הגדולות בארצות הברית קטעו את התוכניות הקבועות שלהן כדי לדווח על הרצח בזמן אמת. תגובת הציבור למותה של סלינה הושוותה לאלה שבאו בעקבות מותם של ג'ון לנון, קורט קוביין וג'ון פ. קנדי. כמה אמריקאים שלא הכירו את הזמרת ואת גודל ההשפעה שלה על העולם, מתחו ביקורת על תשומת הלב הרבה שהופנתה כלפיה, הן מהקהילה האמריקאית והן מהקהילה הלטינית. מנחה הרדיו הווארד סטרן לעג לרצח, לקבורה ולאבל של סלינה וביקר את המוזיקה שלה, תוך שהשמיע את שיריה כשברקע יריות וגרם למהומה בקרב האוכלוסייה הלטינית. ב-12 באפריל 1995 (שבועיים לאחר מותה) הכריז מושל טקסס באותה העת, ג'ורג' ווקר בוש, על "יום סלינה", אירוע רשמי של המדינה שחל בסמוך ליום ההולדת שלה. כמה אמריקאים מתחו על כך ביקורת, מכיוון ש"יום סלינה" חפף באותה השנה ביחד עם חג הפסחא.

מורשת והשפעה
------------

*Dreaming of You*, אלבום הקרוסאובר עליו עבדה סלינה בזמן מותה, יצא ביולי 1995 לאחר שלא הייתה עוד בין החיים. ביום צאתו, נמכר בלמעלה מ-175,000 עותקים בארצות הברית (שיא מכירות של כל הזמנים לאישה – סולו) תוך שנמכר בלמעלה מ-331,000 עותקים בשבוע הראשון לצאתו. סלינה הפכה לאמנית השלישית בהיסטוריה (ביחד עם ג'נט ג'קסון ומריה קארי) שהצליחה למכור עם אלבום למעלה מ-300,000 עותקים בשבוע אחד. הוא הגיע למקום הראשון במצעד הבילבורד 200 והיה לאלבום הלטיני הראשון והיחיד בכל הזמנים שהצליח לעשות זאת. *Dreaming of You* היה לאלבום הראשון של אמן סולו שנפטר, שהצליח לכבוש את פסגת המצעד. הפתיחה של האלבום הפכה לאחת מעשר הפתיחות הגדולות ביותר במצעד ולפתיחה הגדולה ביותר של אישה במצעד. כאשר *Dreaming of You* נכנס למצעד הבילבורד 200, היו בו בסך הכול חמישה אלבומים של סלינה בו זמנית ובכך הפכה לאישה הראשונה בתולדות המצעד שעשתה זאת. איגוד תעשיית ההקלטות האמריקאי (RIAA) העניק לאלבום 59 תוארי פלטינות לטיניות במדינה, על מכירות של למעלה מ-3.54 מיליון עותקים. נכון לשנות ה-20 של המאה ה-21, האלבום נחשב לאלבום הלטיני הנמכר ביותר בכל הזמנים בארצות הברית, פי נילסן סאונדסקאן. נכון לשנת 2015, הוא נמכר בלמעלה מחמישה מיליון עותקים ברחבי העולם. בחמש שנים הצליחו חמשת אלבומיה של סלינה להימכר בסכום כולל של ארבעה מיליון דולרים. סלינה הוכנסה להיכל התהילה של המוזיקה הלטינית של בילבורד, היכל התהילה של הארד-רוק קפה בשנת 1995, היכל התהילה של דרום טקסס, והיכל התהילה של מוזיקת הטחאנו בשנת 2001. בדצמבר 1999 היא זכתה בתואר "האמן הלטיני הנמכר ביותר בשנות ה-90" ו"האמן הלטיני הנמכר ביותר של העשור", על ידי בילבורד; זאת על סמך המכירות של 14 הסינגלים שלה ואלבומיה שיצאו באותה העת.

אלפי אמנים ברחבי העולם כדוגמת ויטני יוסטון, ביונסה, דמי לובאטו, ליידי גאגא, מארק אנתוני, קייטי פרי, דייוויד ארצ'ולטה, דדי יאנקי, וסלינה גומז, הצהירו כי סלינה הייתה ההשפעה שלהם.

דיסקוגרפיה
----------

### אלבומי אולפן

* 1989: *Selena*
* 1990: *Ven Conmigo*
* 1992: *Entre a Mi Mundo*
* 1994: *Amor Prohibido*
* 1995: *Dreaming of You*

פילמוגרפיה
----------

| שנה | סרט | תפקיד | הערות |
| --- | --- | --- | --- |
| **1993** | *Dos Mujeres, un Camino* | בתפקיד עצמה | 2 פרקים |
| **1994** | Sábado gigante | מנחה |  |
| **1995** | *Dos Mujeres, un Camino* | זמרת מריאצ'י | תפקיד קטן |
| **1995** | Latin Nights | בתפקיד עצמה | סדרה תיעודית |

קישורים חיצוניים
----------------

ויקישיתוף מדיה וקבצים בנושא **סלינה** בוויקישיתוף
* אתר האינטרנט הרשמי של סלינה
* סלינה, ברשת החברתית אקס (טוויטר)

* סלינה, ברשת החברתית אינסטגרם

* סלינה, סרטונים בערוץ היוטיוב

* סלינה, במסד הנתונים הקולנועיים IMDb (באנגלית)

* סלינה, באתר AllMovie (באנגלית)

* סלינה, במסד הנתונים הקולנועיים KinoPoisk (ברוסית)

* סלינה, באתר אייטונס (באנגלית)

* סלינה, באתר ספוטיפיי

* סלינה, באתר סאונדקלאוד (באנגלית)

* סלינה, באתר Last.fm (באנגלית)

* סלינה, באתר AllMusic (באנגלית)

* סלינה, באתר MusicBrainz (באנגלית)

* סלינה, באתר דיזר

* סלינה, באתר Yandex.Music (ברוסית)

* סלינה, באתר Discogs (באנגלית)

* סלינה, באתר Genius

* סלינה, באתר SecondHandSongs

* סלינה, באתר בילבורד (באנגלית)

* סלינה, באתר טיידל (באנגלית)

* סלינה, באתר אמזון מיוזיק
* סלינה, באתר "Find a Grave" (באנגלית)

הערות שוליים
------------

1. ↑  The Victoria Advocate - Google News Archive Search, news.google.com
2. 1 2 3 4 5 6 7 8 9 10 11 12 13 14  Selena, Billboard
3. ↑  Nielsen Business Media Inc, **Billboard**, Nielsen Business Media, Inc. 1995-12-23. (באנגלית)
4. ↑  Nielsen Business Media Inc, **Billboard**, Nielsen Business Media, Inc. 1996-12-28. (באנגלית)
5. ↑  Nielsen Business Media Inc, **Billboard**, Nielsen Business Media, Inc. 1998-12-26. (באנגלית)
6. ↑  Nielsen Business Media Inc, **Billboard**, Nielsen Business Media, Inc. 1999-12-25. (באנגלית)
7. ↑  Selena Quintanilla & the Top Selling Latin Albums of the Last 25 Years | Billboard, web.archive.org, ‏2017-10-17
8. 1 2 3 4 5 6 7 8 9 10 11  Gold & Platinum, RIAA (באנגלית)
9. 1 2 3  Nielsen Business Media Inc, **Billboard**, Nielsen Business Media, Inc. 1998-11-28. (באנגלית)
10. ↑  Nielsen Business Media Inc, **Billboard**, Nielsen Business Media, Inc. 1998-11-28. (באנגלית)
11. ↑  "RPM Adult Contemporary > 18 December 1996". RPM. Retrieved 11 April 2015.
12. 1 2 3 4 5  Joe Nick Patoski, **Selena**, Little Brown & Co (T), 1996-04-00, ISBN 978-0-316-69378-3
13. ↑  Legacy Staff, Selena, the Queen of Tejano Music, Legacy.com, ‏2015-04-14 (באנגלית)
14. ↑  Corpus Christi Caller-Times : News, Business, Sports, Entertainment & More!, web.archive.org, ‏2009-04-03
15. 1 2  Before Her Time, PEOPLE.com (באנגלית)
16. ↑  Verhovek, Sam Howe (1995-04-01). "Grammy-Winning Singer Selena Killed in Shooting at Texas Motel (Published 1995)". *The New York Times* (באנגלית אמריקאית). ISSN 0362-4331. נבדק ב-2020-11-11.
17. ↑  "Sweet Music". *Bloomberg.com* (באנגלית). 2004-11-01. נבדק ב-2020-11-11.
18. ↑  Guadalupe San Miguel, **Tejano proud : Tex-Mex music in the twentieth century**, College Station : Texas A & M University Press, 2002, ISBN 978-1-58544-159-4
19. ↑  MICHAEL BURDEN, ‘HE HAD THE HONOUR TO BE YOUR MASTER’: LADY RHODA CAVENDISH'S MUSIC LESSONS WITH HENRY PURCELL, **Music and Letters** 76, 1995, עמ' 532–539 doi: 10.1093/ml/76.4.532
20. ↑  Fans, Family Remember Selena, www.cbsnews.com (באנגלית)
21. ↑  Facebook, Twitter, Show more sharing options, Facebook, Twitter, A Crossover Dream Halted Prematurely, Tragically : Some Ambitious Plans Were Under Way to Bring Selena to Mainstream U.S. Audience, Los Angeles Times, ‏1995-04-08 (באנגלית)
22. 1 2  Cecilia Miniucchi (director), Edward James Olmos (narrator), Jeffrey Coulter (producer) (1997). Selena Remembered (VHS/DVD) (in English and Spanish). EMI Latin, Q-Productions. Event occurs at 60 minutes.
23. ↑  Selena, the making of the queen of Tejano, web.archive.org, ‏2007-08-08
24. ↑  Queen of Tejano Music, Selena special (Part of the 10th anniversary of the Selena DVD movie). Corpus Christi: Q-Productions. 2007. 18 minutes in.
25. ↑  Selena Y Los Dinos - Selena, Discogs (באנגלית)
26. ↑  Selena Y Los Dinos - Mentiras, Discogs (באנגלית)
27. ↑  Selena Y Los Dinos - Contigo Quiero Estar, Discogs (באנגלית)
28. ↑  Release "Sukiyaki And Other Japanese Hits" by 坂本九 - MusicBrainz, mbz.plex.tv
29. ↑  TSHA | Quintanilla Perez, Selena [Selena], www.tshaonline.org
30. 1 2  Pérez, Chris (2012). To Selena, with Love. Penguin Books. ISBN 978-1101580264.
31. 1 2  Novas, Himilce (1995). Remembering Selena. Turtleback Books. ISBN 978-0613926379.
32. 1 2  Jones, Steve (2000). Afterlife as Afterimage: Understanding Posthumous Fame. Peter Lang. ISBN 978-0820463650.
33. ↑  Selena - Ven Conmigo, Discogs (באנגלית)
34. ↑  Selena Y Los Dinos - Baila Esta Cumbia, Discogs (באנגלית)
35. ↑  Selena, Billboard
36. ↑  Quintanilla, Selena (1990). Ven Conmigo (Media notes). A.B. Quintanilla (producer), Suzette Quintanilla (spoken liner notes producer). EMI Latin.
37. 1 2 3 4 5 6  María Celeste Arrarás, **Selena's secret**, Simon & Schuster, 1997, ISBN 978-0-684-83193-0
38. 1 2 3 4 5 6  Pérez, Chris (2012). To Selena, with Love. Penguin Books. ISBN 978-1101580264.
39. ↑  Selena's Widower Shows a Different Side of Singer in New Book (Q&A) | Hollywood Reporter, www.hollywoodreporter.com
40. ↑  EXCLUSIVE: 'Selena' Turns 20! Her Family Reflects on the Movie and Her Legacy: 'In My Mind, She's Still Alive', Entertainment Tonight (באנגלית)
41. ↑  Selena - Entre A Mi Mundo, Discogs (באנגלית)
42. ↑  Vladimir Bogdanov, Chris Woodstra, Stephen Thomas Erlewine, **All music guide : the definitive guide to popular music**, San Francisco : Backbeat Books/All Media Guide, 2001, ISBN 978-0-87930-627-4
43. ↑  SPIN Media LLC, **SPIN**, SPIN Media LLC, 1995-08. (באנגלית)
44. ↑  Selena: Crossover Dreams, EW.com (באנגלית)
45. ↑  Live Selena by Selena, Apple Music (באנגלית)
46. ↑  Selena, GRAMMY.com, ‏2019-11-19 (באנגלית)
47. 1 2 3 4  Fanny S. Chirinos, Selena Etc. Boutique closes its doors, Caller-Times (באנגלית)
48. 1 2  Selena Etc. Boutique and Salon Tejano Music Superstar, web.archive.org, ‏2009-12-18
49. ↑  MICHAEL QUINTANILLA, Boutique named after slain Tejano singer Selena closes, Chron, ‏2009-07-01 (באנגלית)
50. ↑  Selena - Amor Prohibido, Discogs (באנגלית)
51. 1 2  Selena - Dreaming Of You, Discogs (באנגלית)
52. ↑  The Hour - Google News Archive Search, news.google.com
53. ↑  Vibe Media Group, **Vibe**, Vibe Media Group, 2005-11. (באנגלית)
54. ↑  Nielsen Business Media Inc, **Billboard**, Nielsen Business Media, Inc. 2005-03-26. (באנגלית)
55. 1 2  Dreaming Of You by Selena | Billboard 200 Chart, Billboard
56. ↑  Nielsen Business Media Inc, **Billboard**, Nielsen Business Media, Inc. 1995-09-02. (באנגלית)
57. ↑  Gold & Platinum, RIAA (באנגלית)
58. ↑  Nielsen Business Media Inc, **Billboard**, Nielsen Business Media, Inc. 1996-05-04. (באנגלית)
59. ↑  The Top 25 Biggest Selling Latin Albums of the Last 25 Years: Selena, Shakira & More, Billboard (באנגלית)
60. ↑  Selena to be honored at Fiesta de la Flor in Corpus Christi, HoustonChronicle.com, ‏2015-01-29 (באנגלית)
61. ↑  Jasinski, Laurie E. (2012). Handbook of Texas Music. Texas A&M University Press. ISBN 978-0-87611-297-7.
62. ↑  Matt S. Meier, **The Mexican American experience : an encyclopedia**, Westport, Conn. : Greenwood Press, 2003, ISBN 978-0-313-08860-5
63. ↑  Nielsen Business Media Inc, **Billboard**, Nielsen Business Media, Inc. 1999-12-25. (באנגלית)
64. ↑  David Hinckley, SUNDAY WITH WHITNEY SHE PRAYS & SINGS WITH HER FAVORITE PASTOR AND REFLECTS ON LIFE AS A STAR, WIFE & MOTHER. NEXT WEEK, SHE PLAYS MADISON SQUARE GARDEN. nydailynews.com
65. 1 2 3 4 5  How Selena Quintanilla Inspired 8 Other Celebs, LATINA (באנגלית)
66. ↑  Beyoncé's Latin Soul, People en Español (באנגלית)
67. ↑  Carolina Moreno, Demi Lovato Says Latinos Are Taking Over, 'It's Just A Matter Of Time', HuffPost, ‏2014-06-06 (באנגלית)
68. ↑  אתר למנויים בלבד  Alice Vincent, ‏Selena: the Mexican Madonna, The Telegraph, 31 March 2015
69. ↑  Stavans, Ilan (2014). Latin Music: Musicians, Genres, and Themes. ABC-CLIO. ISBN 978-0313343964.
70. ↑  Selena Gomez's "Amazing" Duet With...the Late Singer Selena!, E! Online, ‏Fri Apr 27 01:12:00 GMT+0 2012
71. ↑  Hoy sale a la venta "Enamorada de tí" el nuevo disco de Selena | semananews.com, web.archive.org, ‏2012-04-04

| סלינה |
| --- |
| אלבומים • סינגלים • שירים • פרסים ומועמדויות • וידאוגרפיה |
| אלבומי אולפן | *Selena* • *Ven Conmigo* • *Entre a Mi Mundo* • *Amor Prohibido* • *Dreaming of You* |
| פסקולים | *Selena: The Original Motion Picture Soundtrack* • *Selena: The Series Soundtrack* |
| אלבומי הופעה | *Selena Live!* • *Selena LIVE! The Last Concert* • *Unforgettable: The Live Album* • *Selena ¡VIVE!* |
| אלבומי רמיקס | *Siempre Selena* • *Anthology* • *Enamorada de Ti* • *Moonchild Mixes* |
| אלבומי אוסף | *Mis Mejores Canciones - 17 Super Éxitos* • *12 Super Éxitos* • *Las Reinas Del Pueblo* • *Éxitos y Recuerdos* • *All My Hits Vol. 1* • *All My Hits Vol. 2* • *Ones* • *Greatest Hits* • *Momentos Intimos* • *Unforgettable* • *Dos Historias* • *Through the Years/A Traves de los Años* • *La Leyenda* • *Lo Mejor de...Selena* |
| אלבומי וידאו | *Selena Remembered* • *Live! The Last Concert* • *Performances* |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |

| סלינה – שירים |
| --- |
| *Selena* | "Contigo Quiero Estar" • "Mentiras" • "Sukiyaki" |
| *Ven Conmigo* | "Ya Ves" • "Baila Esta Cumbia" • "La Tracalera" |
| *Entre a Mi Mundo* | "Como la Flor" • "¿Qué Creías?" • "La Carcacha" • "Amame" |
| *Selena Live!* | "No Debes Jugar" • "La Llamada" |
| *Amor Prohibido* | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |
| *Dreaming of You* | "I Could Fall in Love" • "Tú Sólo Tú" • "Dreaming of You" • "I'm Getting Used to You" |
| *Siempre Selena* | "Siempre Hace Frio" • "Costumbres" |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |

| פרס גראמי למפעל חיים |
| --- |
| 1963–1989 | בינג קרוסבי (1963) • פרנק סינטרה (1965) • דיוק אלינגטון (1966) • אלה פיצג'רלד (1967) • אירווינג ברלין (1968) • אלוויס פרסלי (1971) • לואי ארמסטרונג, מהליה ג'קסון (1972) • צ'אק ברי, צ'ארלי פארקר (1984) • ליאונרד ברנשטיין (1985) • בני גודמן, הרולינג סטונז, אנדרס סגוביה (1986) • רוי אייקוף, בני קרטר, אנריקו קארוזו, ריי צ'ארלס, פאטס דומינו, וודי הרמן, בילי הולידיי, בי. בי. קינג, אייזק שטרן, איגור סטרווינסקי, ארטורו טוסקניני, האנק ויליאמס (1987) • פרד אסטר, פבלו קזאלס, דיזי גילספי, יאשה חפץ, לנה הורן, לאונטין פרייס, בסי סמית, ארט טייטום, שרה ווהן (1989) |
| 1990–1999 | נט קינג קול, מיילס דייוויס, ולדימיר הורוביץ, פול מקרטני (1990) • מריאן אנדרסון, בוב דילן, ג'ון לנון, קאתי ולס (1991) • ג'יימס בראון, ג'ון קולטריין, ג'ימי הנדריקס, מאדי ווטרס (1992) • צ'ט אטקינס, ליטל ריצ'רד, ת'לוניוס מונק, ביל מונרו, פיט סיגר, פאטס וולר (1993) • ביל אוונס, אריתה פרנקלין, ארתור רובינשטיין (1994) • פטסי קליין, פגי לי, הנרי מנסיני, קרטיס מייפילד, ברברה סטרייסנד (1995) • דייב ברובק, מרווין גיי, גאורג שולטי, סטיבי וונדר (1996) • בובי בלנד, האחים אברלי, ג'ודי גרלנד, סטפן גרפלי, באדי הולי, צ'ארלס מינגוס, אוסקר פיטרסון, פרנק זאפה (1997) • בו דידלי, האחים מילס, רוי אורביסון, פול רובסון (1998) • ג'וני קאש, סם קוק, אוטיס רדינג, סמוקי רובינסון, מל טורמה (1999) |
| 2000–2009 | הארי בלפונטה, וודי גאת'רי, ג'ון לי הוקר, מיץ' מילר, וילי נלסון (2000) • הביץ' בויז, טוני בנט, סמי דייוויס ג'וניור. בוב מארלי, The Who‏ (2001) • קאונט בייסי, רוזמרי קלוני, פרי קומו, אל גרין, ג'וני מיטשל (2002) • אטה ג'יימס, ג'וני מאטיס, גלן מילר, טיטו פואנטה, סיימון וגרפונקל (2003) • ואן קלייברן, The Funk Brothers, אלה ג'נקינס, סאני רולינס, ארטי שו, דוק ווטסון (2004) • אדי ארנולד, ארט בלייקי, The Carter Family, מורטון גולד, ג'ניס ג'ופלין, לד זפלין, ג'רי לי לואיס, ג'לי רול מורטון, פינטופ פרקינס, הסטייפל סינגרס (2005) • דייוויד בואי, קרים, מרלה הגרד, רוברט ג'ונסון, ג'סי נורמן, ריצ'רד פריור, הוויברז (2006) • ג'ואן באאז, Booker T. & the M.G.'s, מריה קאלאס, אורנט קולמן, הדלתות, הגרייטפול דד, בוב וילס (2007) • ברט בכרך, הבנד, קאב קאלוויי, דוריס דיי, יצחק פרלמן, מקס רואץ', ארל סקרוגס (2008) • ג'ין אוטרי, הנערים העוורים מאלבמה, ארבע הפסגות, האנק ג'ונס, ברנדה לי, דין מרטין, טום פקסטון (2009) |
| 2010–2019 | לאונרד כהן, בובי דארין, דייוויד אדוארדס, מייקל ג'קסון, לורטה לין, אנדרה פרווין, קלארק טרי (2010) • ג'ולי אנדרוז, רוי היינס, רביעיית ג'וליארד, שלישיית קינגסטון, דולי פרטון, הראמונס, ג'ורג' בוורלי שיי (2011) • להקת האחים אולמן, גלן קמפבל, אנטוניו קרלוס ז'ובים, ג'ורג' ג'ונס, ההורנס של ממפיס, דיאנה רוס, גיל סקוט-הרון (2012) • גלן גולד, צ'ארלי היידן, לייטנינג הופקינס, קרול קינג, פטי פייג', ראווי שנקר, The Temptations‏ (2013) • הביטלס, קליפטון צ'נייר, האחים איסלי, קרפטוורק, קריס קריסטופרסון, ארמנדו מנסנרו, מוד פאוול (2014) • בי ג'יז, פייר בולז, באדי גאי, ג'ורג' האריסון, פלאקו חימנס, האחים לובין, ויין שורטר (2015) • רות בראון, סליה קרוז, Earth, Wind & Fire, הרבי הנקוק, ג'פרסון איירפליין, לינדה רונסטאדט, ראן די אם סי (2016) • שירלי קיסר, אחמד ג'מאל, צ'רלי פרייד, ג'ימי רודג'רס, נינה סימון, סליי סטון, הוולווט אנדרגראונד (2017) • האל בליין, ניל דיימונד, אמילו האריס, לואיס ג'ורדן, The Meters, קווין, טינה טרנר (2018) • בלאק סבאת', ג'ורג' קלינטון ופרלמנט-פאנקדליק, בילי אקסטין, דוני האת'וויי, חוליו איגלסיאס, סאם אנד דייב, דיון וורוויק (2019) |
| 2020–הווה | שיקגו, רוברטה פלאק, אייזק הייז, איגי פופ, ג'ון פריין, פאבליק אנמי, סיסטר רוזטה תארפ (2020) • Grandmaster Flash and the Furious Five, ליונל המפטון, מרילין הורן, סולט אנ' פפה, סלינה, Talking Heads‏ (2021) • בוני רייט (2022)‏ • בובי מקפרין, נירוונה, מא רייני, סליק ריק, נייל רוג'רס, הסופרימס, אן וילסון וננסי וילסון (2023)‏ • N.W.A, לורי אנדרסון, האחיות קלארק, גלדיס נייט, דונה סאמר, תמי ויינט (2024) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007380380505171
* BIBSYS: 12051196
* BnF: cb14045901k (data)
* GND: 119351056
* ISNI: 0000 0000 5491 7501
* LCCN: no95023987
* MusicBrainz: 03746227-c9f9-4b3b-b2c6-9b31f79564f7
* NLK: KAC201951705
* NTA: 156268051
* RERO: 02-A006604656
* SNAC: w65m6tg2
* VIAF: 74053285
* WorldCat: lccn-no95023987

 |